

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 14.novembrī **Nr.672**

 (prot.Nr.35, 7.§)

**Par grozījumiem Daugavpils pilsētas domes 2018.gada 9.augusta noteikumos Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli”**

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, ņemot vēra Daugavpils pilsētas domes Finanšu komitejas 2019.gada 7.novembra atzinumu , atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2018.gada 9.augusta noteikumos Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” šādus grozījumus:

1.Izteikt noteikumu 26.punktu šādā redakcijā:

„26. Pašvaldības budžeta izpildei tiek atvērti norēķinu konti:

26.1.Kredītiestādēs un Valsts kasē pašvaldības budžeta ieņēmumu iekasēšanai;

26.2.Valsts kasē Eiropas Savienības politiku instrumentu atbalsta saņemšanai un valsts budžeta transfertu saņemšanai;

26.3.Domes Norēķinu centrā dotācijas no vispārējiem ieņēmumiem saņemšanai un maksas pakalpojumu ieņēmumu un izdevumu izpildei.”

2.Papildināt noteikumus ar 26.1punktu šādā redakcijā:

„26.1 Budžeta izpildītāji kredītiestāžu norēķinu kontos iekasētos ieņēmumus pārskaita uz Valsts kases kontiem vienu reizi nedēļā vai biežāk, ja ieņēmumi norēķinu kontā pārsniedz 5000 EUR.”

 3.Izteikt noteikumu 27.punktu šādā redakcijā:

„27. Pašvaldības dotācijas no vispārējiem ieņēmumiem saņemšanai budžeta izpildītājs iesniedz Domes Finanšu nodaļā finansēšanas pieprasījumu ne vēlāk kā līdz tekošā mēneša 5.datumam vai četras darba dienas pirms maksājumu veikšanas, kurā norāda nepieciešamā

finansējuma apmēru, budžeta programmu, funkciju, konta (subkonta) numuru, kredītiestādi, uz kuru pārskaitāms finansējums, finansējuma izlietojuma termiņu.”

4.Papildināt noteikumus ar 27.1punktu šādā redakcijā:

„27.1 Budžeta izpildītājs nodrošina, lai saņemtā dotācija no vispārējiem ieņēmumiem tiktu izlietota ne vēlāk kā finansēšanas pieprasījumā norādītajā datumā. Iestādes vadītājs ir atbildīgs par finanšu disciplīnas ievērošanu.”

Domes priekšsēdētājs *(personiskais paraksts)* A.Elksniņš